Roque Máspoli

Roque Gastón Máspoli Arbelvide (Montevideo, 1917ko urriaren 12a – ibidem  2004ko otsailaren 22a) uruguaiar futbol atezaina izan zen.

Maspoli Club Nacional de Footballeko gazteen mailan hasi zen jokatzen eta Liverpool Fútbol Club Montevideo taldearekin debutatu zuen Uruguaiko lehen mailan. Han denboraldi bat egin ondoren, Club Atlético Peñarol taldera igaro zen, eta bertan amaitu zuen bere ibilbidea, hamabost urte geroago. Uruguaiko futbol selekzio nazionalarekin 40 partida jokatu zituen. Selekzioko atezaina izan zen 1950eko Munduko Futbol Txapelketan eta Maracanazo bezala ezagutzen den finala jokatu zuen.

Ondoren, Uruguaiko Peñarol taldeko eta Espainiako, Peruko eta Ekuadorko beste talde batzuetako entrenatzailea izan zen, baita Uruguaiko selekzioko hautatzailea ere.

Kategoria:Montevideoarrak
Kategoria:Uruguaiko futbolariak
Kategoria:Uruguaiko futbol entrenatzaileak
Kategoria:Montevideon hildakoak
Kategoria:Futboleko atezainak